****

**Julegrantenning**

Hvilke sangstemmer vi har i Balkeby! Takk til de som møtte opp, de som bakte ferske boller og de som satt startskuddet for adventstiden. Koselig å møte ny og gamle naboer

**Vaskeriene**

Vaskeriene har nå blitt gjennomgått i samtlige oppganger og nye reviderte vaskeriregler har blitt hengt opp. De er ikke endret men blitt tydeliggjort og samkjørte

[**www.balkeby.no**](http://www.balkeby.no)

Vår hjemmeside er svært vanskelig å håndtere og ingen sitter på kompetanse lengere for hvordan oppdatere den. Styret vurderer å opprette en ny hjemmeside som faktisk kan brukes. Hva vi gjør rundt saken skal tas beslutning på i januar

**Balkeby posten kommer ut en gang i måneden**

Uansett beslutning på vår hjemmeside kommer vi til å utgi og henge opp Balkeby posten i oppgangene. Dette for å nå ut til alle beboere, med pc/ikke. Styret er opptatt av miljøet og henger derfor posten opp på oppslagstavlen istedenfor å printe ut en til alle beboere.

**Tyveri:**

Hvert år opplever vi noe tyveri spesielt på sykler i kjelleren (de som ikke står plassert innlåst i boder). Vi oppfordrer alle til å melde alltid fra til styret slik at vi kan avdekke mørke tall rundt antall tyveri. Styret oppfordrer også alle beboere til å innhente nøkler de låner ut til håndverker og andre da nesten samtlige tyverier skjer uten innbrudd, altså de må ha hatt nøkler for å komme seg inn. Låsbare dører mellom kjellerne må alltid lukkes.

**Securitas**

Styret anser at vekterne ikke får minsket antall innbrudd og kjører testprosjekt med vakthold 1 x i måneden istedenfor 2x i måneden fra og med januar 2016. Styret ser behovet har endret seg og derfor kjører testprosjektet frem til neste generalforsamling

**Styret har møte neste gang: 5 januar og 26 januar.**

**God jul og godt nytt år**

**hyggelige balkebyere!**

Bilder

****

**24. 12 .2015**

**Bli med på gang rundt juletreet!**

**En del år har noen av oss vært samlet til en uformell gang rundt juletreet i parken. Denne gangen ønsker vi at flere blir med!**

**Vi møtes ved treet kl 20 og synger julesanger sammen, før vi går hvert til vårt og feirer resten av julekvelden.**

**Se etter faklene!**